इसके पीछे कारण बताया जा रहा है कि अनूप जब से ब्‍यूरोचीफ बने हैं उन्‍हें पुराने लोग पचा नहीं पा रहे हैं. पुराने ब्‍यूरोचीफ एवं मुगलसराय में तैनात कुमार अशोक अपनी हर खबर को लेकर पूछताछ करते रहते हैं. विवादों से बचने के लिए अनूप एंड कंपनी उन लोगों की खबरों में ज्‍यादा काट-छांट नहीं करती है. इस बार भी ऐसा ही हो गया, पर इस बार मेहरबानी दिखाना अनूप को भारी पड़ गया. खबर बनारस पहुंची, अपकंट्री इंचार्ज आदर्श शुक्‍ला के छुट्टी पर होने के चलते चंदौली पेज देखने वाले आलोक राय ने खबर सिटी इंचार्ज रतन सिंह को दिखाई. रतन ने खबर को छोटा करने तथा अनिल मिश्रा से पूछ लेने को कहा. अनिल मिश्रा ने आलोक राय को खबर तानकर छापने को कह दिया. सूत्र बताते हैं कि अनिल मिश्रा ने सिटी पर भी खबर लगाने के लिए योगेश को कहा, पर योगेश ने स्‍थान खाली ना होने की बात कह कर खबर से पल्‍ला झाड़ लिया. बताया जा रहा है कि इसके बाद पूर्वांचल पेज पर भी खबर भेजने के निर्देश मिश्रा जी ने दिए, पर पेज फाइनल होने के चलते बात नहीं बन पाई.